Аргументы Мірончыка не змаглі пераканаць большасць крытыкаў, якія упарта называюць МЗС Беларусі расійскім васалам або прынамсі верным саюзнікам па знешняй палітыцы. Міністр замежных спраў Беларусі Уладзімір Макей пацвердзіў апошні тэзіс 22 лістапада ў Маскве сваёй заявай, што “пазіцыі Масквы і Мінска супадаюць практычна па ўсіх пытаннях знешнепалітычнага парадку дня”.